**Република Србија**

**БОРСКИ УПРАВНИ ОКРУГ**

**Број: 914-401-13/2015-01**

**30. јули 2015. године**

**Б о р**

**УГОВОР**

**За набавку радовa на санацији атика и хидроизолацији крова на делу зграде Дома културе у Бору,ул. Моше Пијаде 19,19210 Бор, ЈНМВ број 03/2015**

Закључен дана 30. јула 2015. године, између:

Борског управног округа, ул. Моше Пијаде 19, 19210 Бор, матични број 17649957, ПИБ 104190208, кога заступа начелник Мирослав Кнежевић (у даљем тексту: инвеститор).

и

ДОО „Техноградња Монтинг“, ул. Радничка 58, Брестовац, матични број 20668687, ПИБ 106729115, коју заступа Жарко Милић (у даљем тексту: добављач)

Члан 1.

Предмет овог уговора је уступање – радова на санацији атика и хидроизолацији крова на делу зграде Дома културе у Бору, у улици Моше Пијаде 19,19210 Бор, ЈНМВ број 03 /2015, a на основу Предмера и предрачуна радова за санацију атика и хидроизолацију крова дела зграде Дома културе у Бору, у улици Моше Пијаде 19,19210 Бор, број 02И/15 и 07П/15 од јуна 2015. године, урађен од стране Пројектног бироа „БУГИ“ Салаш и спроведеног поступка јавне набавке радова мале вредности у поступку под редним бројем 03/2015, понуде добављача радова под бројем 40/15 од 16.07. 2015.године, Одлуке наручиоца о додели уговора број: 914-401-13/2015-01од 20.07.2015. године.

Члан 2.

Добављач се обавезује да у циљу реализације уступања извођења радова на санацији атика и хидроизолацији крова дела зграде Дома културе у Бору, у улици Моше Пијаде 19,19210 Бор, ЈНМВ број 03/2015 , из члана 1. овог Уговора, изведе радове у складу са датом понудом , важећим прописима, техничким нормативима и обавезним стандардима који важе за извођење ове врсте радова.

Члан 3.

Добављач се обавезује да инвеститору омогући надзор над радовима на санацији атика и хидроизолацији крова на делу зграде Дома културе у Бору, у улици Моше Пијаде 19,19210 Бор, из члана 1. овог Уговора, контролу да ли се радови врше према Потврди о пријави радова, контролу и проверу квалитета извођења свих врста радова и примену прописа, стандарда и техничких норматива; проверу да ли постоје докази о квалитету материјала, опреме и инсталација који се уграђују; давање упутстава Добављачу радова; сарадњу са пројектантом ради обезбеђења детаља технолошких и организационих решења за добављача радова и решавање других питања која се појаве у току извођења радова.

Добављач се обавезује да ће за евентуално одступање од пописа радова, уговорених радова, тражити писмену сагласност инвеститора.

Члан 4.

Инвеститор обезбеђује стручни надзорни орган у току грађења објекта, односно извођења радова.

Члан 5.

Добављач се обавезује и да радове из члана 1. овог уговора заврши у року од 28 радних дана / не дуже од 30 радних дана / од закључења уговора.

Члан 6.

Добављач се обавезује да Инвеститору :

- на дан потписивања уговора достави соло меницу са захтевом о регистрацији менице, за аванс у висини од 30 % од вредности уговора , као гаранцију за примљена средства, као гаранцију за добро извршење посла у висини 10% од вредности уговора из члана 8. овог уговора са роком важности 5 дана дуже од датог рока за коначно извршење радова.

- На дан коначне примопредаје свих изведених радова соло меницу са захтевом о регистрацији менице као гаранцију за отклањање недостатака у гарантном року у висини од 10% од уговорене вредности радова, са роком важности који је дужи 5 дана од дана гарантног рока.

Менице из члана 6. овог Уговора, морају имати клаузуле : “безусловна“, „неопозива“, без протеста и трошкова, вансудски , иницира наплату – издавањем налога за наплату на терет Добављача код банке а у корист рачуна повериоца и важеће су и у случају да у току трајања предметног Уговора дође до промена пословног имена, седишта, лица овлашћених за заступање правног лица, лица овлашћених за располагање средствима са рачуна Добављача , промена печата, статусних промена код извођача, оснивања нових правних субјеката од стране Добављача и других промена од значаја за правни промет.

Члан 7.

Инвеститор се обавезује да пре почетка извођења радова, преда Добављачу у два примерка:

* Техничку докумнетацију : Попис радова

Члан 8.

Ивеститор се обавезује да извођачу за изведене радове плати надокнаду у износу од 1.357.156,00 динара (један милион тристотине педесет седам хиљада и сто педесет шест динара) без ПДВ-а, односно 1.628.587,20 (један милион шест стотина двадесет осам хиљада и пет стотина осамдесет седам динара и 20/100).

Рок плаћања за изведене и завршене радове је до 45 дана ( Закон о роковима измирења новчаних обавеза у комерцијалним трансакцијама „ Сл. гласник РС“ бр.119/2012) од службеног пријема, привремених ситуација – окончане ситуације оверене од стране надзорног органа.

Плаћање ће се извршити, на жиро рачун број 160-343005-37 код Банка Интесе у корист ДОО „Техноградња Монтинг“ Брестовац.

Члан 9.

Гарантни рок за изведене радове износи 24 месеца рачунајући од извршене примопредаје радова, ако за поједине радове није законом предвиђен дужи рок. Добављач радова је дужан да у гарантном року о свом трошку отклони све недостатке на израђеном објекту који су настали због тога што се Добављач радова није придржавао својих обавеза у погледу квалитета изведених радова и уграђеног материјала.

Уколико Добављач не поступи по захтевима Инвеститора, у примереном року, Инвеститор има право да на терет Добављача отклони утврђене недостатке ангажовањем другог добављача.

Члан 10.

Пријем радова извршиће када овлашћено лице инвеститора на месту извођења радова изврши квалитативан и квантитативан пријем радова, што се потврђује записником, који потписују присутна овлашћена лица Инвеститора и Добављача.

Члан 11.

Уколико Добављач касни са извођењем радова у односу на уговорену динамику преко 5 (пет) дана, односно уколико Инвеститор оцени да кашњење у извођењу радова може утицати на рок завршетка радова који је фиксан, Инвеститор има право да раскине уговор, одмах активира гаранције из члана 2. овог уговора и ангажује другог извођача радова, а Добављач се обавезује да без одлагања Инвеститору омогући да другог Добављача уведе у посао.

Члан 12.

Добављач је дужан да уредно води грађевински деневник и грађевинску књигу са свим прилозим који морају бити редовно потписивани од надзорног органа и одговорног руководиоца радова, као и да отвори књигу инспекција.

Члан 13.

Добављач је обавезан да предузме мере техничке заштите за ову врсту радова, у свему према одредбама прописа о заштити на раду.

Члан 14.

Уколико Добављач не поштује уговорени рок својом кривицом платиће Инвеститору уговорену казну у износу од 0,5% укупне уговорене вредности за сваки дан закашњења, с тим што укупна уговорна казна не може бити већа од 5% укупне цене.

ОСТАЛЕ ОДРЕДБЕ

Члан 15.

Саставни део овог Уговора је:

* конкурсна документација јавне набавке мале вредности број 3/ 2015 – ЈНМВ - радови,
* понуда понуђача бр. 40/15 /2015.године од 16.07. 2015.године.
* Записник Комисије о отварању понуда у поступку јавне набавке број: 3/2015 од 16.07.2015.године

- извештај о стручној оцени понуда број 914-401-13/2015-03 од 20.07.2015. године.

Члан 16.

Овај уговор се може изменити само писаним анексом, потписаним од стране овлашћених лица уговорних страна.

Члан 17.

Свака преписка која се односи на овај уговор између Инвеститора и Добављача радова мора да садржи назив уговора и идентификациони број, и мора бити послата поштом, факсом, е-маил-ом или предата лично на адресе .

Члан 18.

На сва питања која нису регулисана овим уговором примењују се одредбе Закона о облигационим односима и других одговарајућих прописа.

Члан 19.

Овај уговор ступа на снагу даном потписивања, од стране овлашћених лица уговорних страна.

Члан 20.

Било какав спор који настане или се односи на овај уговор а који се не може решити на други начин, биће предат под искључиву надлежност Привредног суда у Зајечару.

Члан 21.

Овај уговор је сачињен у 6 (шест) истоветних примерака, по 3(три) примерка за

сваку уговорну страну.

Члан 22.

Уговорне стране сагласно изјављују да су уговор прочитале, разумеле и да уговорне одредбе у свему представљају израз њихове стварне воље.

**ИНВЕСТИТОР ДОБАВЉАЧ**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Мирослав Кнежевић Жарко Милић**